બરોડા ડેરીનો વિવાદ ગાંધીનગર પહોચ્યો : કાલે ધારાસભ્યો અને ડેરીના સત્તાધીશોની સી.આર.પાટીલની અધ્યક્ષતામાં બેઠક
સમાધાનની બે-બે બેઠકો નિષ્ફળ રહ્યાં બાદ હવે કેતન ઇનામદાર સહીતના ધારાસભ્યો ગાંધીનગર પહોચ્યા: સી.આર.પાટીલ સાથે બેઠક કરી
વડોદરા : બરોડા ડેરીનો વિવાદ દિવસે ને દિવસે વકરતો જાય છે અને હવે આ વિવાદ ગાંધીનગર પહોચ્યો છે. બરોડા ડેરીના સભાસદોને ભાવફેર આપવા મુદ્દે સમાધાનની બે-બે બેઠકો નિષ્ફળ રહ્યાં બાદ હવે કેતન ઇનામદાર સહીતના ધારાસભ્યો ગાંધીનગર પહોચ્યા અને પ્રદેશ ભાજપ અધ્યક્ષ સી.આર.પાટીલ સાથે બેઠક કરી હતી. આ બેઠકના પરિણામે કાલે 22 સપ્ટેમ્બરે સી.આર.પાટીલની અધ્યક્ષતામાં ધારાસભ્યો અને ડેરીના સત્તાધીશોની બેઠક યોજાશે. આ બેઠક બાદ કો સકારાત્મક નિર્ણય થાય તેવી સંભાવના વ્યક્ત કરવામાં આવી રહી છે.
આ બેઠક બાદ ધારાસભ્ય કેતન ઈનામદારનું નિવેદન સામે આવ્યું હતું.કેતન ઇનામદરે કહ્યું કે સાંસદ રંજનબેન અને પ્રભારી પરાક્રમસિંહ જાડેજાની હાજરીમાં યોજાયેલી બેઠકમાં નક્કી કરવામાં આવ્યું હતું કે 15 સપ્ટેમ્બરે યોજાનારી વાર્ષિક સામાન્ય સભામાં સભાસદોને ભાવફેર આપવામાં આવશે, જેમાં ડેરીના શાસકો ચુક્યા છે. MLA કેતન ઈનામદારે કહ્યું હતું કે ડેરીમાં હવે ભાવફેર સિવાય કોઈ વાત પણ નહીં અને સમાધાન પણ નહીં થાય.